Diari Oficial de la Generalitat Valenciana


Sumari del DOGV 6526, del 23-05-2011 (2011/5694)

Informació pública de l'informe de sostenibilitat ambiental que inclou estudi de paisatge i de la versió preliminar del nou Pla General d'Ordenació Urbana d'Algorfa.
---------------------------------------------------------------------------------------------------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5694


Data del document
:   08-04-2011

Organisme emissor
:   Ajuntament d'Algorfa

Tipus de document
:   Anunci

Descriptors 

:   * Algorfa
    * pla d'urbanisme
    * administració local

Informació pública de l'informe de sostenibilitat ambiental que inclou estudi de paisatge i de la versió preliminar del nou Pla General d'Ordenació Urbana d'Algorfa. [2011/5694]  
El Ple de la corporació, en sessió celebrada el 7 d'abril de 2011, va adoptar els acords següents:  
«Primer. Aprovar inicialment l'informe de sostenibilitat ambiental així com de la versió preliminar del Pla General d'Ordenació Urbana d'Algorfa i iniciar la fase de consulta i informació pública, de conformitat amb el que disposa l'article 10.1 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
Segon. Sotmetre a consulta i informació pública, per un termini de 45 dies hàbils, per mitjà d'inserció d'un anunci en un diari de premsa d'àmplia difusió en la localitat i en el Diari Oficial de la Comunitat Valenciana, l'informe de sostenibilitat ambiental i la versió preliminar del Pla General d'Ordenació Urbana d'Algorfa, redactat per l'equip dirigit per Carlos Alcalde Agesta, compost per les mercantils Arnaiz Consultores, SL i Martínez Campillo & Ros Urbanistas, SL, als efectes que el públic interessat puga examinar-lo i formular les observacions i suggeriments que consideren oportuns, de conformitat amb el que disposen els articles 10 i 11 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
  
El termini de consulta i informació pública començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana.   
La documentació ressenyada podrà consultar-se en el Departament d'Urbanisme de l'Ajuntament d'Algorfa, siti en la plaça d'Espanya, número 20, 03454 Algorfa, en horari d'atenció al públic, de 09.00 a 14.00 hores, de dilluns a divendres, i en la pàgina web de l'Ajuntament d'Algorfa .  
Els suggeriments i les observacions podran dirigir-se al Registre General d'Entrada de l'Ajuntament d'Algorfa (Departament d'Urbanisme), siti en la plaça d'Espanya, número 20, 03115 Algorfa; telèfon 341 313 464 i fax 908 170 251.  
Tercer. Remetre un exemplar de la versió preliminar del Pla General d'Ordenació Urbana i una còpia de l'informe de sostenibilitat ambiental a les administracions públiques afectades, així com al públic interessat, que durant els 15 primers dies hàbils del període de consulta pública, acrediten el compliment dels requisits establits en l'article 10.2 de la Llei 9/2006, de 28 d'abril, o els requisits dels articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient.»  
El que es fa públic per a general coneixement i als efectes oportuns.  
  
Algorfa, 8 d'abril de 2011.- L'alcalde: Antonio Lorenzo Paredes.